तेजसान हाडिल्लें माजरा पील शेणून आठ दीस जाल्ले. ते फाटले आठूय दीस तें माजरा पील रातचें ताच्या सपनांत येतालें. सपनांत तो ताचे बराबर खेळटालो. तेजस ताची खूब अपुरबाय करतालो, ताका आपले वेंगेंत घेतालो, ताचे तकले वेल्यान हात भोंवडावन ताका पोशेतालो. माजरा पिलूय ताच्या हाताक चाटून चाटून ताचे वेंगेंतूच न्हिदतालें. देखून तेजसाक तें माजरा पील जाय जाय शें दिसतालें. तो सामको दुख्खी आशिल्लो. ताका जेवण-खाण नाकाशें दिसतालें. कितेंच खावपा पिवपाक आवडनासलें, अभ्यासांत मन लागनाशिल्लें, कोणा कडेन उलोवपाची लेगीत ताका आवड नाशिल्ली. सामको ओगी ओगी जाल्लो. एकाच जाग्यार बसून एक सारको विचार करतालो, आनी दोळ्यांतल्यान दुकां व्हांवयतालो.
 तन्वीक तें समजतालें, तेजस माजरा पिलाक लागून दुख्खी आसता म्हणून. तेजसाची ती अवतिकाय पळोवन तेंवूय बी दुख्खी जातालें. सांजवेळार तेजस भायर एकलोच बशिल्लो. जागत्या दोळ्यांनी माजरा पिलाचीं सपनां पळयतालो. मदींच हांसतालो, मदींच निरशेतालो.
 तन्वीन तेजसाक उलो करीत भायर आयलें. ताची नदर तेजसाचेर पडटाच तें सामके भियेलें. तेजसान माजरा पिलाचें मनाक लावन घेतलां हें ताका जाणवलें. तें ताचे सरीं वचून बसलें. ताचो हात आपल्या हातांत घेवन ताणें म्हणलें. 'तेजस कितें जालें? माजरा पिलाची याद आयली न्हय? ' तन्वीन अशें विचारलें तें आयकून ताच्या दोळ्यांतल्यान दुकां थारूंक शकलीं नात. ताणें हुंडके दियत तकली हालोवनूच हय म्हणलें. आनी दिदीक वेंग मारून रडूंक लागलो.
 "तेजस ओगी राव, रडनाका म्हज्या भावा. माजरा पिलाचें मनाक लावन घेवं नाका. मेळटलें आमकां तें माजरा पील. नातर दुसरें तरी मेळटलें. स्कुलांतल्यान येतना वाटेर मेळ्ळ्यार हाडचें आमी. पूण तूं आतां ओगी राव, रडनाका. ' तन्वीन तेजसाक समजावपाचो खूब यत्न केलो. पूण तें माजरा पील तेजसाक आपल्याक विसरूंक दिनाशिल्लें.
 येतां. ' अशें म्हणून तेजस उठलो आनी वचूंक पांय उखल्ले. पूण तन्वीन ताका ताच्या हाताक धरून आडायलो. 'तेजस, अशें कितें करता? ' तन्वीन ताका परतून वेंगायलो. कांय वेळ ताका तसोच घट्ट वेंगेंत धरून रावलें.
 येवजूनच ताचे हात-पांय कडकडूंक लागिल्लें. ताणें तसोच आपले आवयक उलो मारलो, 'आई... आई, मातशी भायर यो गे! ' तन्वीचो उलो आयकून आवय धांवत भायर आयली. तन्वीच्या आवाजांत तिका गंभीरताय जाणवताली.
 'कितें जालें गो बाय? ' तिवूय भियेल्लीं. 'आई,
तेजस पळय कितें करता तो. ' तन्वीन रडक्या सुरांत म्हणलें.
 'कितें? ' तन्वीन इतलेंच म्हणलें आनी तीं तिगाय हांसत हांसत भितर गेलीं.
 (फुडें चलता...)
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 